હસીમ આમલાના નેતૃત્વમાં આ ટીમ ત્રીજી ટેસ્ટ મેચ માટે સ્ટેનના સમાવેશ અંગે અંતિમ નિર્ણય લેતા પહેલાં કલાકોની રાહ જુએ તેવી શક્યતા છે. આફ્રિકન ટીમે પહેલા ટ્વેન્ટી-૨૦ શ્રેણી અને ત્યારબાદ વન-ડે શ્રેણી જીતી લીધી હતી. પરંતુ ભારતે ટેસ્ટ શ્રેણીમાં ૧-૦ની લીડ મેળવી લીધી છે. સ્ટેનની ગેરહાજરી આફ્રિકાની મુશ્કેલી વધારી શકે છે. બેંગ્લોર ખાતે રમાયેલી બીજી ટેસ્ટમાં રમત શક્ય બની નહતી. આ ટેસ્ટ મેચમાં પણ તે ઉતર્યો નહતો. ત્રીજી ટેસ્ટ મેચ પહેલાં તે ફિટનેસમાં સફળ રહેશે કે કેમ તેને લઈને આફ્રિકન ક્રિકેટ ચાહકોમાં ભારે સસ્પેન્સની સ્થિતિ જોવા મળી રહી છે.